b'\n_START_ARTICLE_\nMutarea \xc8\x99tachetei\n_START_PARAGRAPH_\nMutarea \xc8\x99tachetei sau ridicarea \xc8\x99tachetei sau \xc3\xaen\xc4\x83l\xc8\x9barea \xc8\x99tachetei este o eroare logic\xc4\x83 informal\xc4\x83 \xc3\xaen care cel care argumenteaz\xc4\x83, odat\xc4\x83 ce i s-au prezentat eviden\xc8\x9be contrare afirma\xc8\x9biei sale, redefine\xc8\x99te afirma\xc8\x9bia sa f\xc4\x83r\xc4\x83 s\xc4\x83 ia cuno\xc8\x99tin\xc8\x9b\xc4\x83 de validitatea eviden\xc8\x9belelor \xc8\x99i a contra-argumentului._NEWLINE_Argumentul e invalid din moment ce se modific\xc4\x83 afirma\xc8\x9bia astfel \xc3\xaenc\xc3\xa2t s\xc4\x83 satisfac\xc4\x83 argumentul. F\xc4\x83c\xc3\xa2nd asta, se poate construi o afirma\xc8\x9bie care este pseudo-adev\xc4\x83rat\xc4\x83 \xc8\x99i care devine invulnerabil\xc4\x83 la combaterea ra\xc8\x9bional\xc4\x83. Niciun sco\xc8\x9bian adev\xc4\x83rat este un exemplu particular pentru o astfel de eroare logic\xc4\x83, unde defini\xc8\x9bia unui cuv\xc3\xa2nt este \xc3\xaen mod ilicit modificat\xc4\x83 pentru a exclude exemplele nedorite.\n_START_SECTION_\nDiscu\xc8\x9bie\n_START_PARAGRAPH_\nEste o modalitate de respingere a unor contra-argumente prin ridicarea arbitrar\xc4\x83 a criteriilor de acceptare a unor eviden\xc8\x9be \xc3\xaen afara posibilit\xc4\x83\xc8\x9bii curente de a prezenta eviden\xc8\x9be care s\xc4\x83 satisfac\xc4\x83 acele criterii. Cu alte cuvinte c\xc3\xa2nd o tentativ\xc4\x83 de a dep\xc4\x83\xc8\x99i o \xc8\x99tachet\xc4\x83 s-a efectuat cu succes, se \xc3\xaenal\xc8\x9b\xc4\x83 \xc8\x99tacheta astfel \xc3\xaenc\xc3\xa2t s\xc4\x83 se exclud\xc4\x83 succesul tentativei. \xc3\x8en\xc4\x83l\xc8\x9barea repetat\xc4\x83 a \xc8\x99tachetei face ca afirma\xc8\x9biile s\xc4\x83 fie din ce \xc3\xaen ce mai dificil de comb\xc4\x83tut \xc8\x99i oponentul eventual va e\xc8\x99ua. Dac\xc4\x83 nimic nu func\xc8\x9bionez\xc4\x83, eventual se va apela la abordarea unor subiecte pe care oponentul nu e \xc3\xaen grad s\xc4\x83 le dezbat\xc4\x83. La aceast\xc4\x83 procedur\xc4\x83 se apeleaz\xc4\x83 \xc3\xaen ideea de a da impresia c\xc4\x83 un argument este corect c\xc3\xa2nd de fapt concluzia e ante-asumat\xc4\x83._NEWLINE_Cheia pentru a \xc3\xaen\xc8\x9belege aceast\xc4\x83 eroare logic\xc4\x83 este aceea de a \xc3\xaen\xc8\x9belege ce vrea s\xc4\x83 \xc3\xaensemne afirma\xc8\x9bia \xc3\xaen discu\xc8\x9bie. \xc3\x8en majoritatea cazurilor, afirma\xc8\x9bia este relativ larg\xc4\x83 \xc8\x99i probabil face uz de termeni vag defini\xc8\x9bi. \xc3\x8en exemplul 1, ce \xc3\xaenseamn\xc4\x83 faptul c\xc4\x83 criticul de film are prejudec\xc4\x83\xc8\x9bi? \xc3\x8en mare parte a cazurilor, persoana care face astfel de afirma\xc8\x9bii are o idee informal\xc4\x83, intuitiv\xc4\x83 asupra ceea ce \xc3\xaenseamn\xc4\x83, dar nu poate articula eviden\xc8\x9ba exact\xc4\x83 pe baza c\xc4\x83reia \xc3\xae\xc8\x99i fundamenteaz\xc4\x83 ideea. E posibil ca cineva s\xc4\x83 considere c\xc4\x83 un critic are prejudec\xc4\x83\xc8\x9bi deoarece \xc3\xaen mod consistent calific\xc4\x83 mai prost dec\xc3\xa2t el filmele str\xc4\x83ine, dar de fapt \xc3\xaen general s\xc4\x83 fie de acord cu notele date de acela\xc8\x99i critic filmelor autohtone. Este dificil s\xc4\x83 articulezi \xc8\x99i \xc8\x99i mai dificil s\xc4\x83 demonstrezi aceast\xc4\x83 prejudecat\xc4\x83, dar e posibil s\xc4\x83 fie real\xc4\x83._NEWLINE_Pe de alt\xc4\x83 parte, mutarea \xc8\x99tachetei poate fi un semn c\xc4\x83 cel care face afirma\xc8\x9bia \xc8\x99i-a fixat ideile \xc8\x99i c\xc4\x83 este impermeabil la eviden\xc8\x9be de orice fel. Dac\xc4\x83, de exemplu, este convins de existen\xc8\x9ba unui tipar, atunci orice contra-exemplu singular este respins ca fiind nereprezentativ.\n_START_SECTION_\nExcep\xc8\x9bie de la regul\xc4\x83\n_START_PARAGRAPH_\n"Mutarea \xc8\x99tachetei" poate fi legitim\xc4\x83 c\xc3\xa2nd este folosit\xc4\x83 pentru a face mai explicit\xc4\x83 afirma\xc8\x9bia \xc3\xaen dezbatere. C\xc3\xa2nd amendamentul f\xc4\x83cut la o afirma\xc8\x9bie este mai exact \xc8\x99i mai folositor dec\xc3\xa2t afirma\xc8\x9bia original\xc4\x83, atunci mutarea \xc8\x99tachetei este un simplu r\xc4\x83spuns inteligent la o critic\xc4\x83 valid\xc4\x83._NEWLINE_De asemenea, c\xc3\xa2nd semnifica\xc8\x9bia frazei este clar\xc4\x83, amendamentele din mut\xc4\x83rile \xc8\x99tachetei adesea degenereaz\xc4\x83 \xc3\xaen simple subterfugii semantice. De exemplu afirma\xc8\x9bia cum c\xc4\x83 "to\xc8\x9bi oamenii de \xc8\x99tiin\xc8\x9b\xc4\x83 \xc3\xaen ziua de azi accept\xc4\x83 teoria gravita\xc8\x9biei" este probabil fals\xc4\x83 \xc3\xaen detaliu. Dac\xc4\x83 petreci timpul \xc3\xaen c\xc4\x83ut\xc4\x83ri asidue, probabil vei g\xc4\x83si o persoan\xc4\x83, undeva \xc3\xaen lume, cu preg\xc4\x83tire \xc8\x99tiin\xc8\x9bific\xc4\x83 ce ar sus\xc8\x9bine o opinie contrar\xc4\x83 \xc3\xaen ciuda cvasi-universal\xc4\x83 a accept\xc4\x83rii ei \xc8\x99i a standardelor privind eviden\xc8\x9bele. Focalizarea dezbaterii pe singularul exemplu adaug\xc4\x83 legitimitate unei controverse de altfel inexistente.'